google/wiki40b huggingface dataset:
Skolelederen (tidsskrift)

Skolelederen er et norsk fagblad for skoleledere som utgis av Skolelederforbundet og kommer ut med 10 utgaver i året. Bladet ble første gang utgitt i 1986. Ansvarlig redaktør er Tormod Smedstad.
Bladet sendes til Skolelederforbundets 3100 medlemmer (2014), andre abonnenter, skoler og skoleadministrasjoner i fylker. Bladet trykkes av Merkur Grafisk AS.

Historie

På Norsk Skolelederforbunds forgjenger Skoleadministrasjonslagets landsmøte i 1986 ble det vedtatt at informasjonsheftet Grunnskolen skulle erstattes av et medlemsblad, navngitt Skolelederen. Forbundets informasjonsutvalg fikk ansvaret for utgivelsen, og leder for informasjonslager, Finn Steinar Andersen ble den første redaktør. Han satt til 1996 da Roald Beck tok over. Beck var samtidig leder av skolelederforbundet frem til 1999. Fra 2004 tok Tormod Smedstad over stillingen som redaktør.
The Greatest Game Ever Played

Handling

Tar for seg den sanne historien om golfspilleren Francis Ouimets (Shia LaBeouf) oppvekst og tidlige liv, hans legendariske kamp mot Harry Vardon (Stephen Dillane) om US Open-tittelen i 1913, samt hans vennskap med sin yngre caddie, Eddie Lowery (Josh Flitter).
Gustavsberg

Gustavsberg er et tettsted i Stockholms län i Uppland i Sverige. Det ligger omtrent 22 kilometer øst for Stockholm sentrum og er Värmdö kommunes administrasjonssenter. I 2010 hadde tettstedet 11 333 innbyggere.
Byen het opprinnelig Farsta, men eieren av Farsta slott Gabriel Gustafsson Oxenstierna endret navnet i 1640 for å hedre sin far Gustaf Gabrielsson Oxenstierna. Gustavsberg var senter for kommunen med samme navn som ble opprettet i 1902. I 1952 ble Ingarö innlemmet i kommunen, før den i 1974 ble slått sammen i Värmdö kommune.
Gustavsberg egentlige historie starter i 1825 da Gustavsbergs porslinsfabrik ble grunnlagt. Den mest betydningsfulle av lederne for fabrikken var Wilhelm Odelberg, som også var en konservativ riksdagsmann og en aktiv pådriver til at Gustavsberg ble en egen kommune. På den måten slapp man innblanding fra kommunepolitikerne fra Värmdö.
I starten av 2000-tallet ble deler av det gamle fabrikkområdet like ved havnen bygget om til kontorer og boliger.
Helsingørs Avis

Historie

C. Michaelsen, den opprinnelige eier og utgiver, drev avisen med et temmelig tilfeldig innhold, men etter han ble idømt en bøte på 200 riksdaler for en lettsindig artikkel, måtte avisen opphøre og Michaelsen forlot byen. 
Pastor Grüner vant bedre innpass i den  driftige og velstående by Helsingør, men ble rammet av tilbakegangen fra 1814. Avisen opplevde dog fremgang med sønnen, som var redaktør men sjeldent skrev selv. J. D. Jacobi dekket lokale spørsmål.
AVUS

Automobil-Verkehrs- und Übungs-Straße (vei for biltrafikk og øvelseskjøring), også kjent som AVUS, var en opprinnelig 19 km lang bilbane gjennom Grunewald i Berlin, Tyskland, som opprinnelig var ment brukt både for vanlig biltrafikk, billøp og som testbane for bilindustrien.

Beskrivelse

Automobilclub von Deutschland (AvD) begynte i 1907 planleggingen av banen. Den ble påbegynt i 1909, men pga. første verdenskrig ble den ikke åpnet før i 1921. Banen bestod av to kjørefelt à 8 meter, samt en midtdeler på 9 meter. En runde var på 19 565 meter. Langsidene var tilnærmet rette, og løp parallelt med jernbanen Berlin–Potsdam. Nordkurven ble ombygget sterkt dosert i 1936 med en helning på 43 grader. Sydkurven var planlagt dosert, men dette ble ikke utført på grunn av krigen.

Etterkrigstiden

Etter andre verdenskrig lå Berlin i ruiner. AVUS ble brukt til billøp fra begynnelsen av 50-tallet. AVUS ble etter krigen innlemmet i det tyske motorveinettet som en del av A115 (som igjen er en del av Europavei 51), noe som også var en av hensiktene med banen. Banen lå i sin helhet inne i vestlig sone, men ble av sikkerhetsgrunner omtrent halvert, med en ny krapp sving i sydenden. Flerbruksveier av denne typen er forholdsvis sjeldne. AVUS  var formodentlig verdens eneste motorvei med tribuner.
Det første og eneste Grand Prix-løpet på AVUS ble holdt i 1959. Banen ble alltid ansett som farlig, og dette ble ytterligere forverret ettersom bilene ble raskere. Mange eksperter advarte mot å bruke banen til denne typen billøp. De fikk rett, selv om Tony Brooks fikk opp en gjennomsnittsfart på 240 km/t. Mange utøvere fikk skrens, hvorav franskmannen Jean Behra omkom. Doseringen i nordenden ble revet i 1967. Banen ble ytterligere avkortet og rekonstruert i 1968, 1989 og 1992. Den brukes ikke lenger til billøp.
Skien sluse

Skien sluse er den første slusa i Telemarkskanalen, med forbindelse mellom Skienselva og Hjellevannet. Slusa har en løftehøyde på 5 meter, og ligger på Smieøya i Skien. Byggingen startet i 1854, og var ferdig i 1861.
Mesosternus

Utseende

En middelsstor, lyst gulbrun skarabide, hode og pronotum er litt rødlige og mørkere.

Levevis

Arten lever i tåkeskog 1600-1800 meter over havet. Larvene utvikler seg i råtne trestammer.

Utbredelse

Artene er utbredt i Mellom-Amerika (Mexico, El Salvador, Honduras, Nicaragua).
Det største spillet

Det største spillet er en bok fra 1965 skrevet av Per Hansson (1922–1982).
Boken handler om sørlendingen Gunvald Tomstad og hans dramatiske opplevelser under andre verdenskrig. Han arbeidet som dobbeltagent og var offisielt fører for det lokale NS-laget, mens han i skjul var sentral i Milorg og virket som etterretningsagent for de allierte.
Boken ble filmatisert i 1967 igjennom filmen Det største spillet, regissert av Knut Bohwim.
Chukha vannkraftverk

Chukha vannkraftverk er en demning med vannkraftstasjon i regionen Chukha Dzongkhag i vestlige deler av Bhutan.
Anlegget har turbiner med installert produksjonskapasitet (ytelse) på 270 MW. Kraftverket leverer kraft både lokalt og til brukere i Orissa i India.
Møkkaspredning

Møkkaspredning er en viktig del av tradisjonelt jordbruk. Møkk er fellesnavn i agrar sammenheng på avføring og urin fra mennesker og dyr. Denne ble lagret over vinteren og spredt på åker og eng som gjødsel i våronna. Prosessen medførte en del lukt, og den som spredde møkk var lite stueren inntil jobben var gjort.
Regelverket sier at det er ikke tillatt å spre husdyrgjødsel på frossen og/eller snødekt mark. Ved spredning i åpen åker skal gjødsla moldes ned straks og senest innen 18 timer etter spredning. I dag har de fleste gårder store nok gjødselkjellere slik at de klarer å lagre gjødsla til det er lov å spre den om våren. Det er derfor færre punktutslipp nå enn tidligere. Men regelverket setter begrensning på spredetidspunkt – i vekstsesongen og fram til 1. september, med en begrenset spredningsmulighet fram til 1. november.
Salliq

Geografi

Salliq er skilt fra Melvillehalvøya av Frozen Strait. Andre sjøveier rundt omkring øya er Roes Welcome Sound i vest, Bay of Gods Mercy i sørvest, Fisher Strait i sør, Evans Strait i sørøst, og Foxe Channel i øst.
Hansine Lake ligger langt nord på øya. Bellhalvøya utgjør den sørøstre delen av øya. Mathiasen Mountain, et fjell i Porsildfjellene, er med sine vel 600 moh. høyeste punktet på øya.

Fauna

Fuglereservatene East Bay Migratory Bird Sanctuary og Harry Gibbons Migratory Bird Sanctuary er viktige hekkeplasser for snøgåsen (Anser caerulescens caerulescens).

Historie

I historisk sammenheng er Salliq kjent for sine nå utdøde innbyggere, sadlermiutene (moderne inuktitut: sallirmiut). Disse utgjorde den siste resten av tuniit. Tuniit, en pre-inuitkultur, ble erklært etnisk og kulturelt utdødd etter 1902-03, da en innført sykdom tok livet av alle sallirmiuter i løpet av uker.
Tidlig på 1900-tallet ble øya bosatt på ny av aivilingmiuter fra Repulse Bay og Chesterfield Inlet, etter oppfordring fra hvalfangeren George Comer og andre. Folk fra Baffinøya innvandret 25 år senere. Den senere kjente John Ell, reiste da han var barn til Salliq sammen med sin mor, Shoofly, på Comers skonnerter.
Den største sadlermiut-boplassen lå på Native Point ved munningen av bukten Native Bay.
Radar

Radarens historie

Hans Christian Ørsted oppdaget elektromagnetismen, som danner grunnlag for bruk av radiobølger, allerede i 1820. Ørsted viste i et eksperiment at når man sender strøm gjennom en ledning oppstår det magnetisme rundt om ledningen. 20 år senere viste Michael Faraday at det motsatte også er mulig, magnetisme kan generere strøm.
Først etter ytterligere 30 år hevdet James Clerk Maxwell i 1873 en teori at elektromagnetiske kraftfelt kan transporteres trådløst, men ingen aksepterte teorien før Heinrich Hertz beviste det noen år senere. Brandly videreutviklet Hertz' eksperimenter, men først i 1910 fikk Marconi sendt en radiobølge fra England til Newfoundland. Etter det tok utviklingen av.
Radaren ble utviklet mellom de to verdenskrigene. I 1920 klarte man å sende en retningsbestemt radiobølge og få en målbar refleksjon tilbake fra et skip en nautisk mil  unna. Etter dette fikk man øynene opp for radarens bruksområder og i starten av 1930-årene hadde USA, England, Tyskland og Italia operative radarstasjoner på land. På slutten av 1930-årene tok utviklingen av på grunn av krigsfaren og ønsket om radar til luftvarsling.
Problemet med radar på skip var mye større, de første radarene var meget store og tunge og derfor uegnet til skipsbruk. Men i 1939 ble de første radarene installert på to store krigsskip. 
Under andre verdenskrig var det stort sett ubegrensede midler til  utvikling og radaren ble derfor raskt forbedret. Ved avslutningen av andre verdenskrig hadde stort sett alle skip (krigsskip) og mange fly installert radarutstyr. Skipene brukte radar til navigasjon og enkel styring av kanoner.
I dag brukes radar på svært mange områder, stort sett alle skip (til og med mange småbåter) er utstyrt med radar til navigasjon, og daglig kan man se regnvær på meteorologenes radarbilder. Militært brukes radaren stort sett over alt til varsling, målutvelgelse og målfølging, og selv missiler er ofte utstyrt med radar for å finne målet.
Barne-, ungdoms- og familieetaten

Historie

Regjeringen la i oktober 2002 fram forslag om at oppgaver fylkeskommunen hadde ansvaret for innen barnevern og familievern skulle overføres til staten. Hovedbegrunnelsen for dette var endrede rammebetingelser. Som følge av dette vedtaket ble Barne-, ungdoms- og familieetaten (Bufetat) opprettet i 2004. Staten overtok da formelt ansvaret for barnevernet og familievernet fra fylkeskommunene.
Søndre Reitgjerdet

Søndre Reitgjerdet hørte til gården Reitgjerdet (gnr 51, bnr 1) som lå i Strinda kommune, i dag sørøst for krysset mellom Sigurd Jorsalfars veg og Brøsetvegen. 
Flere parseller ble senere solgt ut. I 1879 kjøpte stortingsrepresentant Paul Fjermstad Søndre Reitgjerdet, og han planla teglverksdrift på deler av eiendommen. Gården ble i 1899 så solgt til A/S Strinden Teglverk. Dette selskapet hadde lenge sitt hovedkontor på gården som også ble mye benyttet som boligkvarter for bedriftens arbeidere og funksjonærer. 
Etter nedleggelsen av teglverket i 1975, ble gården senere revet og det ble bygget boliger der gårdstunet stod.
Vilhelm Swedenborg

Deltagelse i Andrée-ekspedisjonen

Swedenborg ble tatt med som reservist av Andrée høsten 1896. Bakgrunnen for valget kunne nok være at Swedenborg var en etterkommer av Emanuel Swedenborg og hans kjente etternavn gav glans til ekspedisjonen. Han var dessuten svigersønn til den store polarforsker Nordenskiöld. (Han var i sitt første ekteskap gift med dennes datter, Anna Sofia Nordenskiöld.) 
Swedenborg reiste til Paris i mars 1897 sammen med ekspedisjonens tredjemann, løytnant Knut Frænkel. De skulle der få opplæring i ballongflyvning av Henri Lachambre, fabrikanten av ballongen «Örnen» som skulle brukes til polekspedisjonen.
Ekspedisjonen trengte imidlertid aldri Swedenborgs innsats, og han forfulgte en militær løpebane etter at ekspedisjonen lettet fra Danskøya i juli 1897. Han ble en kjent aeronaut og fløy blant annet sammen med Hans Frænkel, bror til Knut Frænkel. Sammen med Hans Frænkel og Eric Unge satte han i 1902 svensk rekord i langdistanseflyging med ballong. På 14 og en halv time fløy de 760 km. Denne rekorden står den dag i dag. Han var i sitt andre ekteskap gift med journalisten og manusforfatteren Hedvig Tamm.
Da restene av Andrée-ekspedisjonen ble funnet i 1930, ble de døde fraktet til Sverige. Den aldrende oberstløytnant Swedenborg (Han ble pensjonert i 1921) var en av æresvaktene da likene ble tatt imot i Sverige, en fremvisning av heraldisk sorg landet ikke skulle se maken til før Palme-drapet nesten 60 år senere.

I fiksjon

I romanen Ingenjör Andrées luftfärd av Per Olof Sundman fremstilles Swedenborg som tidvis usympatisk, arrogant og frekk og hans rolle i ekspedisjonen tilskrives det faktum at han var Nordenskiölds svigersønn. Den siste replikkveksling mellom Knut Frænkel og Swedenborg (det er stort sett med Frænkel Swedenborg snakker i romanen) lyder (med Frænkel som jeg-person): 
«Både Andrée og jeg er takknemlige over at vi slipper deg som tredjemann i gondolen. Swedenborg smilte bredt. -Farvel, kjære venn, sa han. Nå skilles vi og kommer ikke til å møtes mer. -Det gleder meg, svarte jeg.»
I filmatiseringen av romanen er han en heller anonym skikkelse, spilt av Henric Holmberg.
I sin roman "RESERVISTEN" (Tiden forlag 2017), som er en fiksjonalisert dagbok, betrakter forfatter Bjørn Olaf Johannessen ekspedisjonen fra reservisten Swedenborgs ståsted.
Sphaerion

Utseende

Middelsstore, slanke, ensfarget brunlige trebukker. Antennenene er betydelig lengre enn kroppen hos hannene, omtrent så lange som kroppen hos hunnene. Pronotum har rundede sider med antydning til en tann nær midten. Dekkvingene er omtrent parallellsidige.

Levevis

Larvene lever i død ved, mest av løvtrær.

Utbredelse

Slekten er utbredt i Amerika, fra det sørvestlige USA i nord til Argentina i sør.
Tredjepersonsskytespill

Tredjepersonsskytespill (TPS) er en videospillsjanger hvor spilleren er sett fra avstand fra forskjellige vinkler, i motsetningen til førstepersonsskytespill hvor man ser spillverdenen gjennom spillfigurens øyne. Kjente spillserier inkluderer Resident Evil, Grand Theft Auto, Splinter Cell og Gears of War.
NM i svømming 1923

NM i svømming 1923 ble arrangert i form av ulike norgesmesterskapsstevner i Moss og Kristiania.
Bacchusia

Levevis

Arten lever i Malaysia.
Definisjonsmakt

Definisjonsmakt er et todelt ord som har betydningen at noe eller noen har makt til å skape definisjoner; makt til å få gjennomslag for sin versjon av virkeligheten. Når det er flere definisjoner på et begrep eller oppfatning, vil den som har definisjonsmakt få innflytelse for sin definisjon. En annen måte å uttrykke dette på er at definisjonsmakt er «makt til å omforme subjektive problemer til objektive». Definisjonsmakt kan nærmere forklares som makt til å innvirke på hvem som får tilgang til det offentlige ordskiftet.
Definisjonsmakt er en form for ideologisk makt som igjen er en makt over tanker, verdier, følelser og oppfatninger. Makt er ikke nødvendigvis tvang (som ved økonomisk eller militær makt), men i de begreper som gir mening for verden rundt. Definisjonsmakt er i et demokratisk samfunn en form for «myk makt» eller «overtalelsens makt».
Kjeungskjær fyr

Bakgrunn for etablering av fyrstasjonen

Forslag om å etablere et fyr på Kjeungskjær ble nemt i budsjetterminenen 1877-78. Begrunnelsen var at de urene farvannene mellom Ørlandet og Storfosen. Det ble påpekt at om det ble satt opp et fyr her kunne skipene gå også om natten i skipsleden mellom Ørland og Bjugn. Kostnadene for å bygge fyrstasjonen ble estimert til 44 000 kroner, og bevilgningen ble gitt i 1879. I tillegg måtte staten kjøpe Kjeungan-holmene og skjæret for 600 kroner. 
Det første fyrbyggerne måtte gjøre var å bygge en høy og solid fot av betong. På denne ble det så reist en åttekantet steinbygning i tre etasjer. Steinen ble tatt ut fra et skjær i nærheten. I første omgang ble satt på en takkonstruksjon av jernplater på t-bjelker. Disse ble levert av Akers mekaniske verksted. Det viste seg at taket ikke ble noen vellykket konstruksjon, og i 1906 ble fyrtårnet forlenget med tre meter. Det opprinnelige taket ble da byttet ut med et tak av tre. I forbindelse med dette arbeidet ble det opprinnelige fyrapparatet byttet ut med et nytt med linser fra Frankrike. En annen modifikasjon var at det ble satt inn flere lyssektorer. Dette er fremdeles i bruk. 
I den nederste etasjen i tårnet var det en eget rom for olje, ferskvann og fyringsved. Etasjene over hadde tilsammen fem rom i tillegg til kjøkken og vaktrom. I toppene av tårnet ble det satt opp en lykt med et fjerde ordens fyrapparat. Fyret ble første gang tent 20. september 1880. I 1882 ble det laget en mur av gråstein rundt betongfundamentet for vern mot havbølgene. Det ble også laget et lite tilbygg til tårnet.

Teknisk utvikling

Fyrstasjonen ble etablert som et ledfyr I 1965 ble fyrstasjonen elektrifisert ved at det ble lagt ut en sjøkabel fra land. Et dieselaggregat var reservestrømkilde. Fyret ble automatisert og avfolket i 1987. Kystlaget for Bjung og Ørland ble stiftet i 1987 og har bruksrett til fyret. De kan organisert turer og overnatting på stasjonen. 
I nasjonal verneplan for fyrstasjoner omtales Kjeungskjær som en meget særpreget fyrstasjon. Anlegget vurderes til å ha stor miljøbetydning for Uthaug havn rett innenfor fyret. Fyrstasjonen ble fredet i 2000.

Tekniske fyrdata

Fyrtårnet er heldekkede rødt og har en høyde av 20,6 meter. Fyrkarakteren er Oc 6s, det vil si okkulterende, eller fast lys, med én formørkelse hvert sjette sekund. Lysets høyde over havet er 17 meter og lysvidden 10-7 nautiske mil. Lysstyrken er 14 400 cd. Brenntiden er fra 21. juli til 16. mai.
Kynokefal

Kynokefal (gr κῠνοκέφᾰλοι, sammensatt av κύων = hund og κεφαλή = hode) er et middelalderlig, mytologisk vesen med menneskekropp og hundehode.
Disse er tidligst beskrevet av Herodot, som ikke hevder annet enn at de har tilhold i Libya. Derimot vier Ktesias fra Knidos kynokefalene stor oppmerksomhet. Han påstår for det første at de lever i fjellene ved floden Hyparchos (muligens identisk med Ganges) øvre løp. Videre har de spisse hundetenner, lange, krokete klør og sort hud, som de tildekker med skinn av ville dyr. Kynokefaliene forstår indiske språk, men kommuniserer med hverandre gjennom å bjeffe som hunder, gi tilkjenne uforståelige skrik og fakter. Så lever de av å sanke frukt og drive jakt. Dessuten er de dyktige krigere. De bor ikke i hus, men er urenslige, lever i huler hvor de sover på gress og blader, og kan bli 170 til 200 år gamle.
I visse legendarier blir det påstått at Sankt Kristoffer tilhørte en hundehoderase, men at han ble utstyrt med menneskehode etter å ha blitt frelst. Det finnes også ikonmalerier hvor Kristoffer er avbildet med hundehode.
Adam av Bremen påstår i sin beskrivelse, Gesta Hammaburgensis Ecclesiae Pontificum at det fantes konokefalier, amazoner og kykloper i østre deler av Sverige og i Norge.
Forestillingen har en viss sammenheng med troen på varulver.
Silver (album)

Silver er et musikkalbum med Solveig Slettahjell og Slow Motion Quintet, utgitt i 2004. For albumet fikk hun Spellemannprisen for «Jazz» under Spellemannprisen 2004.
Grunnkretser i Granvin kommune

Grunnkretser i Granvin kommune er delområder og grunnkretser som seksjonerer Granvin kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kråmyrane naturreservat

Kråmyrane naturreservat ved Trengereid i Bergen er et myrområde med regnvannsmyr og jordvannsmyr og med vegetasjon av gulstarr, tvebustarr og fagertorvmose. Det er også innslag av kjøttetende planter av slekten soldogg.
Det er to mindre vann på Kråmyrane. Nordsta Kråtjørna og Midttjørna. Disse renner via Teinelva ut i Øyjordsvatnet/Langavatnet på Gullbotn.

Naturreservat i Arna

Kråmyrane naturreservat – Reppadalen naturreservat
Den østerrikske skole

Den østerrikske skole er en skole innenfor samfunnsøkonomisk lære som blir knyttet til Carl Menger (1840–1921) og de personene som ble tiltrukket av hans lære. Banebrytende er hans subjektive nytteteori, presentert i hans bok fra 1871, Grundsätze der Volkswirtschaftslehre. Subjektive og individuelle nytteskalaer danner utgangspunkt for dannelsen av relative markedspriser. Videreutviklingen av skolen ble utført av Eugen von Böhm-Bawerk, Friedrich Wieser, som bygde på Menger sitt arbeid og utvidet det til kapital, rente og produksjonsteori.
Den østerrikske idétradisjon skiller seg meget fra nyklassisk økonomi. Studiet av menneskelig handling (Human Action) er i den østerrikske skole kjent som praxeologi. Praxeologi er nøytral med hensyn til det endelige mål for handlingen, ifølge Ludwig von Mises. Menneskelig handling er den logiske konsekvens av noen grunnleggende sannheter – det viktigste aksiom er målrettet handling for å fjerne ubehag. Individer handler bevisst for å nå valgte mål. Disse preferanser er individuelle, og forskjellige for forskjellige individer på forskjellige tidspunkter. Hvorvidt individet har «fjernet ubehag» gjennom sine handlinger, er en personlig og subjektiv vurdering.

Handelen ut fra begrenset informasjon

Homo agens-aksiomet (menneskelig handling) betyr ikke, at mennesket er en rasjonell aktør i den nyklassiske betydning. For å bruke indifferensanalysens vokabular: Det antas ikke at aktøren har nådd et punkt, hvor hans forbruk ikke kan tilfredsstilles ytterligere, at han har full kunnskap om alle mulige valg, at smak er gitt, at hans preferanser er konsistente og transitive, eller at tid og smak er eksogent gitt. Det «østerrikske» individ handler ut fra begrenset informasjon og under usikkerhet.
I stedet for å betrakte mennesket som en maskin, som utsettes for eksterne stimuli, anser man den menneskelige hjerne for utgangspunktet for sosiale fenomener. Det betyr, at hjernens begrensede kognitive evne setter begrensninger på menneskets funksjon; læreprosesser tar tid, og statsinnblanding kommer til å forstyrre markeds-, lære- og kommunikasjonsprosesser. Der finnes sterke kantiansk trekk i prakseologi metodelæren til Ludwig von Mises, idet hjernen er i stand til å etablere teoremer, som er sanne a priori. Ikke all adferd er strengt økonomisk, men hvor adferd har et aspekt av økonomisk nyttemaksimering, vil de økonomiske lover nødvendigvis herske.

Omtale

Den norske økonomiske historikeren og idehistorikeren Tore Jørgen Hanisch omtalte den Østerrikske skolens paradigme var: «klar skepsis til matematikk og nyklassisk objektivisme, og tilsvarende understrekning av metodisk individualisme og subjektivisme».
Den norske politikeren Lars Peder Nordbakken har hevdet at «Økonomisk tenkning må bygge på realistiske forestillinger om mennesker og markeder, og erkjenne at begrenset kunnskap, usikkerhet, entreprenørskap og tid alle utgjør viktige elementer. Det er i dette perspektivet vi finner idéarven etter den østerrikske skolen.».
Nyklassisk og østerriksk økonomi skiller seg blant annet gjennom bruk av forskjellige analyseverktøy og syn på markedets rasjonalitet.
Væraktig

Væraktig (dansk: væragtig) var en gammel germansk seremoni, hvor en fyrste opphøyet en pasje til hoffsinde, eller hvor den unge adelige ble erklært for mann og gikk fra den personlige tjeneste over i krigstjenesten. Skikken forsvant mere eller mindre etter år 1600.
Ofte ble opphøyelsen betraktet som en belønning fra fyrstens side for mot, evner og flid. Fordi den personlige oppførsel var medvirkende til utnevnelsen, synes tidspunktet for denne ikke å ha ligget fast. Hovedpersonen var dog typisk mellom 20-25 år gammel, og det var alltid hans egen herre som gjorde ham væraktig.
Fordi utnevnelsen tilsynelatende foregikk i overværelse av hele hoffet, var handlingen derfor forbundet med en viss høytydelighet. Herrens gaver var typisk en hest og harnisk. Etter utnevnelsen kunne den unge adelsmannen fortsette i den samme fyrstes tjeneste, eller han skiftet tjeneste straks etter.
Om Axel Ottesen Brahe sies det, at da grev Gunther av Schwarzburg hadde gjort ham væraktig, tok han avskjed med ham, "kom her ind udi landet igen og stafferet sig med heste" og deretter gikk han i tjeneste hos kurfyrsten av Brandenburg. Om Steen Maltesen Sehested fortelles det at han tjente som "spitzdreng og opvarter" hos prinsen av Oranien, inntil han gjorde ham væraktig, "så tjente han blandt knægtene".